Utilització notes de plantilla

Llicència de documentació gratuïta GNU (GFDL), versió 1.1

Aurimas Cernius
2011-2012
Adam Dingle
adam@yorba.org 2013

# Notes de plantilla

# Ús de la plantilla de nota

Les plantilles de nota s'utilitzen per a definir el contingut de les notes de nova creació. Les plantilles són com notes normals amb algunes funcions addicionals.

Podeu definir una nota de plantilla principal i una per a cada quadern que tingueu. Aquestes plantilles defineixen el contingut de cada nota nova que creeu:

Totes les notes noves que creeu a Gnote, però no a cap quadern, tindran el contingut de la plantilla principal. Si no heu creat una plantilla principal, s'utilitzarà el contingut per defecte.

Cada nota nova creada en un quadern tindrà el contingut de la nota de plantilla d’aquest quadern, si n’hi ha. Si no es defineix cap nota de plantilla per a un quadern, s'utilitzarà el contingut de la nota per defecte.

Per a crear o modificar una nota de plantilla:

Nota de plantilla principal

Obre les preferències de Gnote i, a la pestanya General, premeu el botó Obre la nota de plantilla.

Nota de plantilla de quadern

Feu clic amb el botó dret a sobre un quadern a la finestra principal i seleccioneu Obre la nota de plantilla.

# Funcions de la nota de plantilla

Una plantilla de nota és com una nota ordinària, tret que no es mostra a les llistes de notes i té una barra de plantilla a la part superior.

Finestra de la plantilla de nota

La barra de plantilles té les funcions següents:

Converteix en una nota estàndard

Premeu aquest botó per a convertir la plantilla en una nota normal, visible a la llista de notes. Aquesta acció és similar a suprimir una nota de plantilla.

Desa la mida

Si marqueu aquesta casella, la mida d'una nota de nova creació serà idèntica a la de la nota de plantilla. Quan aquesta casella de selecció no estigui marcada, les finestres de les notes noves tindran la mida predeterminada.

Desa la selecció

Si es marca aquesta casella, les notes noves tindran no només el contingut de la nota de plantilla, sinó també la seva selecció. Utilitzeu aquesta opció si vols seleccionar inicialment una part determinada del contingut de la nota nova.

Desa el títol

Aquesta casella de selecció us permet basar el títol de les notes noves en el títol d'una nota de plantilla. Amb aquesta casella marcada, una nota nova tindrà el títol de la nota de plantilla amb un número únic afegit. En cas contrari s'utilitzarà el títol per defecte.