GNU Free Documentation License (GFDL), 1.1 verzió

Jegyzettartalom szerkesztése
Pierre-Yves Luyten
2011
Aurimas Cernius
2011-2013,2023
Adam Dingle
adam@yorba.org 2013
Kelemen Gábor
kelemeng at gnome dot hu 2014, 2016.
Úr Balázs
ur dot balazs at fsf dot hu 2024.

# Jegyzetek szerkesztése

Ha megnyit egy jegyzetet, a Gnote kicseréli a jegyzet áttekintését a jegyzet tartalmára.

Az ablak tetején lévő eszköztár mostantól a jegyzetre vonatkozó elemeket tartalmazza. A jegyzetek tartalmi területe egy alatta lévő aktív lapon lesz.

# Jegyzetet megjelenítő Gnote ablak

Gnote
jegyzet

Gnote jegyzetszerkesztés.

A jegyzet szerkesztéséhez kattintson a tartalmi területre, és gépeljen. Az első sor a jegyzet címének tekintendő. Alapértelmezetten ez az „Új jegyzet (szám)” szöveggel van kitöltve. A cím megváltoztatásához kattintson az első sorra, és a billentyűzet használatával változtassa meg a címet.

Használja a Szöveg gombot a jegyzeteken belüli szöveg formázásához. Ez a gomb egy több parancsot tartalmazó menüt jelenít meg:

Visszavonás

A Visszavonás parancs visszavonja a jegyzetben az aktuális munkamenet során elvégzett változtatásokat. A billentyűzet használatával történő visszavonáshoz nyomja meg a Ctrl Z billentyűkombinációt.

Újra

Az Újra parancs visszahelyezi a Visszavonás funkció használatával eltávolított változtatásokat. Az utolsó változtatás billentyűzet használatával történő megismétléséhez nyomja meg a Shift Ctrl Z billentyűkombinációt.

Félkövér

A szöveg félkövérré tételéhez jelölje ki a szöveget, majd válassza a Félkövér parancsot a Szöveg menüből, vagy nyomja meg a Ctrl B billentyűkombinációt.

Dőlt

A szöveg dőltté tételéhez jelölje ki a szöveget, majd válassza a Dőlt parancsot a Szöveg menüből, vagy nyomja meg a Ctrl I billentyűkombinációt.

Áthúzott

Az áthúzás stílus egy vonalat húz át a kijelölt szövegen. Áthúzás hozzáadásához jelölje ki a szöveget, majd válassza az Áthúzás parancsot a Szöveg menüből, vagy nyomja meg a Ctrl S billentyűkombinációt.

Kiemelés

A kiemelés stílus eltérő hátteret tesz a kijelölt szöveg köré. Kiemelés hozzáadásához jelölje ki a szöveget, majd válassza a Kiemelés parancsot a Szöveg menüből, vagy nyomja meg a Ctrl H billentyűkombinációt.

Betűméret

A menü ezen részén valójában négy lehetőség van: Kicsi, Normál, Nagy és Óriási. Mindegyik lehetőség a kiválasztott szöveghez használandó betűméretet jelöli. A betűméret módosításához jelölje ki a szöveget, majd válassza a Kicsi, Normál, Nagy vagy Óriási lehetőséget.

Felsorolás

Válassza a Behúzás növelése parancsot a Szöveg menüből egy felsorolásjelezett lista elkezdéséhez. Ha a kurzor egy felsorolásjelezett listán belül van, akkor a Behúzás növelése és a Behúzás csökkentése lehetőség is engedélyezve lesz.

Ha a kurzor egy felsorolásjelezett lista sorában van, válassza a Behúzás növelése parancsot az aktuális sor jobbra tolásához, vagy a Behúzás csökkentése parancsot a balra toláshoz.

A felsorolásokkal kapcsolatos további információkért nézze meg a fejezetet.

A jegyzet tetején lévő eszköztár rendelkezik keresés gombbal. Ennek használatával kereshet szöveget az aktuális jegyzeten belül. Egy kis keresősáv jelenik meg a jegyzet fölött. A keresősáv billentyűzet használatával történő megnyitásához nyomja meg a Ctrl F billentyűkombinációt. Írja be a keresendő szöveget, majd nyomja meg az Enter billentyűt. A találatok kiemelésre kerülnek. Kattintson a Következő gombra a következő találat kiemeléséhez és a kurzor odahelyezéséhez. Kattintson az Előző gombra az előző találatra való visszatéréshez. A keresősáv bezárásához kattintson újra a keresés gombra, vagy nyomja meg az Escape billentyűt.

# Gazdag jegyzettartalom