Szinkronizálás internetes mappába

GNU Free Documentation License (GFDL), 1.1 verzió

Aurimas Cernius
2019
Kelemen Gábor
kelemeng at gnome dot hu 2014, 2016.
Úr Balázs
ur dot balazs at fsf dot hu 2024.

# Internetes mappa szinkronizálása

Ez a fajta szinkronizálás lehetővé teszi az olyan internetes mappába történő szinkronizálást, amely a Fájlok alkalmazásban megnyitható.

Az ilyen típusú szinkronizálás használatához először be kell állítania a fiókját a mappa eléréséhez az Online fiókok alkalmazásban. Miután a fiókot hozzáadta, láthatónak kell lennie a Fájlok alkalmazás oldalsó ablaktáblájában, és képesnek kell lennie megnyitni és böngészni az internetes mappát.

Az ilyen típusú szinkronizálás beállításához válassza az Online mappa lehetőséget a Szolgáltatás legördülő listából, majd adja meg a kívánt mappát a Mappa URI mezőben. A mappa URI-ját úgy kaphatja meg, ha megnyitja az adott internetes mappát a Fájlok alkalmazásban, majd megnyomja a Ctrl L billentyűkombinációt az útvonal szerkesztéséhez.

# Internetes mappa szinkronizálásának beállítása

A kívánt mappa megadása után kattintson a Mentés gombra. Használja a Törlés gombot a szinkronizálás kikapcsolásához.

Ha a megadott mappa nem létezik, akkor a Gnote megpróbálja létrehozni azt.